তৃণমূল বিজেপি সংঘর্ষ উত্তপ্ত নন্দীগ্রাম, বাড়ি ভাঙচুর, আহত ১২

মেদিনিপুর: তৃণমূল বিজেপি সংঘর্ষ উত্তপ্ত নন্দীগ্রাম। সমবায় নির্বাচন ঘিরে নন্দীগ্রামে (Clash at Nandigram) তৃণমূল বিজেপি সংঘর্ষ। তৃণমূল বিজেপি দুই পক্ষের বোমাবাজি, লাঠালাঠি। দুই পক্ষের সংঘর্ষে আহত ১২। ঘটনার পর দীর্ঘক্ষণ পেরিয়ে গেলেও থমথমে এলাকা।

নন্দীগ্রাম দুই ব্লকের রানীচক সমবায় সমিতির নির্বাচনের আগেই উত্তেজনা ছড়ায় এলাকায়। অভিযোগ, তৃণমূল সমর্থিত প্রার্থীদের বাড়িতে গভীর রাতে হামলা চালায় বিজেপির কর্মী-সমর্থকরা। পালটা দেয় তৃণমূলও। রীতিমতো লাঠি-বাঁশ নিয়ে আক্রমণ, পালটা আক্রমণ চলে। এই সংঘর্ষ ঘিরে এলাকায় বোমাবাজির ও অভিযোগ উঠেছে।

আরও পড়ুন: SIR শুনানিতে ডাক আরও এক মন্ত্রীকে

এই সমবায় মোট আসন সংখ্যা ৪৫। ইতিমধ্যে তৃণমূল কংগ্রেস বিনা প্রতিদ্বন্দ্বিতায় পাঁচটি আসনে জয়লাভ করেছে। বিজেপি ৪০টি আসনে প্রার্থী দিয়েছে।
এই নির্বাচনের আগেই এলাকায় চরম উত্তেজনা হয় গতরাতে। শাসক তৃণমূল ও বিজেপির মধ্যে ঝামেলা বাঁধে বলে জানা যাচ্ছে। এই ঝামেলার জেরে দুই পক্ষের প্রায় ১২ জন আহত হয়েছে। গুরুতর আহত হয়ে ১জন ভর্তি নন্দীগ্রাম সুপার হাসপাতালে। ৪ জনকে প্রাথমিক চিকিৎসার পর ছাড়া হয়েছে বলেই স্থানীয় সূত্রে খবর।বিজেপির অভিযোগ, তাঁদের বিরুদ্ধে যে ভাঙচুরের অভিযোগ তোলা হচ্ছে তা ভিত্তিহীন।